Ostatnio robiōłech1 golōnka we piwie, a że szkoda mi bōło2 tego wywaru, co to jeszcze- jak żech go wrajziōł3 do lodōwki- tak sie fajnie zsiednōł, że nic, yno trza bōło ś niego zrobić galert. Golōnki bōły już zezarte4, a jakeś miyso trza by bōło dać rajn5. A jak żech sie swoji Baby6 zapytoł, czy chce tam mieć świnia czy kura, to padło na kura i tak żech prziszoł na galert świńsko-drobiowy 🙂
Podstawōm do niego je recept na golōnka: http://chopwkuchni.pl/?p=728 , a jak już mołcie je fertich7, to sie bierymy dali za robota.
Co potrza?
500 g kurczaka- joł doł filety ze podudzi
2 markwie8
gorść zielōnego mrożōnego groszku
jedne uwarzōne jajco
Tyn wywar po golōnkach nojlepi nojprzōd9 przecedzić. Potyn wciepcie tam miyso ze kurczaka, marchew, groszek i warzcie10, aż marchew bydzie miynkoł11. Tera pokrejcie12 miyso i marchew, ôbiercie i pokrejcie jajco. Niyskorzi13 fajnie sie to wszysko poukłołdejcie we jaki misce abo azjetkach14, zalyjcie wywarym i dejcie15 do lodōwki. Jak stwardnie, to sie mogecie brać za jedzynie. Tyn galert niy bydzie aż tak twardy, żebyjście go mōgli krajać nożym, a jakbyjście aż taki chcieli mieć, to musicie tam tyż jeszcze ôzpuścić16 łeżeczka żelatyny. Joł robiōł bez i bōło richtich17 dobre. Smacznego 🙂
1robiłem, ō- samogłoska w wymowie między o i u
2było
3włożyłem
4zjedzone
5do środka
6żony
7gotowe
8marchwie
9najpierw
10gotujcie
11miękka
12pokójcie
13później
14salaterkach
15włóżcie
16rozpuścić
17naprawdę
szl_Latn szl_Latn szl_Latn szl_Latn som_Latn szl_Latn szl_Latn szl_Latn pol_Latn szl_Latn pol_Latn pol_Latn pol_Latn pol_Latn pol_Latn cym_Latn pol_Latn pol_Latn gaz_Latn pol_Latn pol_Latn eus_Latn pol_Latn pol_Latn pol_Latn